text: [{"text_idx": "#000004", "text": "Sa\u0301mal Petur Petersen, vanliga nevndur gamli Sa\u0301mal Petur, sendi eina fiskalast til Keypmannahavnar i\u0301 1907 og leg\u00f0i nakrar to\u0301mar petroliumstunnur ovast i\u0301 lastina, sum skuldu fyllast.Fiskakeypararnir vildu onki lata fyri lastina, ti\u0301 petrolium skuldi vera komi\u00f0 at fiskinum."}, {"text_idx": "#000006", "text": "Talan var um firma\u00f0i A.T. M\u00f8ller & Co. , sum Sa\u0301mal Petur leg\u00f0i undir at hava sny\u0301tt seg fyri heilar 20.000,- kr. M\u00f8ller og Co. Vi\u0301sti hesum aftur og seg\u00f0i, at talan var bert um 20 kr. sum felagi\u00f0 av misga\u0301vum hev\u00f0i kravt ov no\u0301gv fra\u0301 Sa\u0301mal Peturi. L\u00f8greglustjo\u0301rin vi\u0301sti ma\u0301linum fra\u0301 s\u00e6r."}, {"text_idx": "#000009", "text": "Um t. d. ein i\u0301slendskur keypma\u00f0ur l\u00e6t ein umbo\u00f0smann keypa 50 pund av sjokula\u0301tu fyri seg, so fekk umbo\u00f0sma\u00f0urin 15% i\u0301 avsla\u0301ttri, ti\u0301 hann rinda\u00f0i pengarnar i\u0301 hondina, og harafturat to\u0301k hann s\u00e6r 5% i\u0301 umbo\u00f0smannavinningi. Umframt hesi seinastu 5%, sum var ri\u0301muligur vinningur hja\u0301 honum, na\u0301pa\u00f0i hann hini 15% eisini."}, {"text_idx": "#000011", "text": "Ta\u00f0 var pu\u0301ra vanligt, at teir donsku umbo\u00f0smennirnir bo\u0301ru seg at a\u0301 henda ha\u0301tt mo\u0301tvegis teimum i\u0301slendsku keypmonnunum, skriva\u00f0i Reykjavi\u0301k og helt fram: \u201cHesin si\u00f0ur er so ro\u0301tfestur, at \u00f8ll st\u00e6ttin tykist at leypa upp i\u0301 loft, roynir onkur keypma\u00f0ur gj\u00f8gnum r\u00e6ttin at a\u0301tala sli\u0301kan atbur\u00f0.\u201d"}, {"text_idx": "#000012", "text": "Si\u0301\u00f0ani skriva\u00f0i Reykjavi\u0301k, at Sa\u0301mal Petur Petersen helt handilshu\u0301si\u00f0 A.T. M\u00f8ller hava ny\u0301tt sli\u0301ka framfer\u00f0 \u2013 sum greitt er fra\u0301 omanfyri \u2013 mo\u0301ti s\u00e6r, og at hann ti\u0301 melda\u00f0i fyrit\u00f8kuna til politir\u00e6ttin fyri svik."}, {"text_idx": "#000014", "text": "Ta\u00f0 fyrsta u\u0301rsliti\u00f0 av klaguni hja\u0301 teimum donsku keypmonnunum var, at n\u00f8kur donsk bl\u00f8\u00f0 skuldsettu Thor E. Tulinius, sum var ein teirra, i\u00f0 r\u00f8ktu siglingina til F\u00f8roya og I\u0301slands, fyri at hava eggja\u00f0 Sa\u0301mal Peturi til at melda. Do\u0301marin vi\u0301sti klaguni fra\u0301 Sa\u0301mal Peturi fra\u0301 s\u00e6r, og sakf\u00f8rari hansara Ree\u0301 h\u00e6gstar\u00e6ttarsakf\u00f8rari, leg\u00f0i so ma\u0301li\u00f0 fyri l\u00f8gma\u0301lara\u0301\u00f0harran."}, {"text_idx": "#000015", "text": "Nu\u0301 fo\u0301r Thor E. Tulinius i\u0301 bl\u00f8\u00f0ini at verja seg mo\u0301ti skuldsetingunum um, at hann sto\u0301\u00f0 aftan fyri klaguna hja\u0301 Sa\u0301mal Peturi. Hann skriva\u00f0i eina grein i\u0301 Dannebrog, har hann seg\u00f0i, at hann hev\u00f0i pu\u0301rt onki vi\u00f0 klaguna at gera. Samstundis seg\u00f0i hann seg hava roynt at fa\u0301a partarnar at semjast, og at hann i\u0301 hesum sambandi hev\u00f0i a\u0301sanna\u00f0:"}]